hotchpotch/miracl-hf-unified huggingface dataset:
নাওমি হ্যারিস
নাওমি মেলানি হ্যারিস, ওবিই (নাওমি হ্যারিস নামে পরিচিত, জন্ম: ৬ সেপ্টেম্বর, ১৯৭৬) হলেন একজন ইংরেজ অভিনেত্রী। তিনি একজন শিশু শিল্পী হিসেবে ১৯৮৭ সালে টেলিভিশন ধারাবাহিক "সিমন অ্যান্ড দ্য উইচ" দিয়ে তার অভিনয় জীবন শুরু করেন। তিনি "পাইরেটস্‌ অফ দ্য ক্যারিবিয়ান" চলচ্চিত্র ধারাবাহিকের দ্বিতীয় ও তৃতীয় পর্বে ভুডু উইচ টিয়া দালমা চরিত্রে অভিনয় করেন, এবং পরে "টুয়েন্টি এইট ডেজ লেটার" ও "" চলচ্চিত্রে অভিনয় করেন। তিনি "জেমস বন্ড" চলচ্চিত্র ধারাবাহিকে "স্কাইফল" ও "স্পেক্টার" চলচ্চিত্রে ইভ মানিপেনির ভূমিকায় অভিনয় করেন। ২০১৬ সালে তিনি সমালোচকদের প্রশংসিত "মুনলাইট" চলচ্চিত্র অভিনয় করেন এবং এই চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার, বাফটা পুরস্কার ও একাডেমি পুরস্কার এর মনোনয়ন লাভ করেন। ২০১৭ সালে তিনি ব্রিটিশ সাম্রাজ্যের ওবিই পদে নিয়োগ লাভ করেন।
নাওমি হ্যারিস ১৯৭৬ সালের ৬ সেপ্টেম্বর লন্ডনের ইসলিংটনে জন্মগ্রহণ করেন। তার শৈশব কাটে এই শহরেই। তার মা লিজেল কায়লা ছোটবেলায় জ্যামাইকা থেকে তার মা-বাবার সাথে লন্ডনে আসেন, এবং তার বাবা ত্রিনিদাদ ও টোবাগো থেকে লন্ডনে আসেন। ফলে তার পূর্বপুরুষ জ্যামাইকা ও ত্রিনিদাদ ও টোবাগোর উভয় দেশেরই। হ্যারিসে জন্মের পূর্বে তার বাবা মায়ের বিচ্ছেদ হয়ে যায় এবং তিনি তার মায়ের কাছে বড় হন। তার বাবার সাথে তার কোন যোগাযোগ নেই। তার মা পরে আবার বিয়ে করেন এবং তার দুইজন সৎ ভাই রয়েছে। তার মা ইস্টএন্ডার্স এ চিত্রনাট্যকার হিসেবে কাজ করতেন। হ্যারিস লন্ডনের সেন্ট মেরিলবোন স্কুল এ পড়াশুনা করেন। পরে তিনি উডহাউজ কলেজ এ পড়াশুনা করেন। তিনি ১৯৯৮ সালে পেমব্রোক কলেজ, ক্যামব্রিজ থেকে সমাজ ও রাষ্ট্র বিজ্ঞান বিষয়ে স্নাতক ডিগ্রী লাভ করেন। পাশাপাশি তিনি ব্রিস্টল ওল্ড ভিক থিয়েটার স্কুল এ অভিনয়ের উপর প্রশিক্ষণ গ্রহণ করেন।
নাওমি হ্যারিস নয় বছর বয়স থেকে টেলিভিশনে অভিনয় শুরু করেন। তার অভিনয়ের অভিষেক হয় ১৯৮৭ সালে "সিমন অ্যান্ড দ্য উইচ" টেলিভিশন ধারাবাহিক দিয়ে। পরে ১৯৯২-১৯৯৫ সালে তিনি বিজ্ঞান কল্পকাহিনী টেলিভিশন ধারাবাহিক "দ্য টুমরো পিপল"-এ অভিনয় করেন। ২০০০ সালে তিনি সাউথওয়ার্ক প্লেহাউজ এ "দ্য উইচ অফ এডমন্টন" এ সুজান চরিত্রে অভিনয় করেন।
হ্যারিস অভিনীত প্রথম চলচ্চিত্র ক্রাস্ট ২০০১ সালে মুক্তি পায়। ২০০২ সালের নভেম্বরে তিনি ড্যানি বয়েল পরিচালিত পোস্ট-অ্যাপোকালিপ্টিক চলচ্চিত্র "টুয়েন্টি ডেজ লেটার"-এ অভিনয় করেন। একই বছরে জেডি স্মিথ পরিচালিত "হোয়াইট টিথ"-এ অভিনয় করেন। এরপর তিনি "" ও "" এবং মাইকেল মান পরিচালিত "মিয়ামি ভাইস" চলচ্চিত্রে অভিনয় করেন। হ্যারিস মাইকেল উইন্টারবটম পরিচালিত "অ্যা কক অ্যান্ড বুল স্টোরি" চলচ্চিত্রে কমিক চরিত্রে অভিনয় করেন। ২০০৯ সালের ডিসেম্বরে তিনি বিবিসির ঐতিহাসিক নাটক "স্মল আইল্যান্ড"-এ অভিনয় করেন।
২০১২ সালে তিনি "জেমস বন্ড" চলচ্চিত্র ধারাবাহিকের ২৩তম চলচ্চিত্র "স্কাইফল"-এ মিস মানিপেনি চরিত্রে অভিনয় করেন। তিনি প্রথম কৃষ্ণাঙ্গ মানিপেনি এবং তার চরিত্রের জন্য মানিপেনির প্রথম নাম "ইভ" যুক্ত করা হয়। পরের বছর নেলসন ম্যান্ডেলার আত্মজীবনী "লং ওয়াক টু ফ্রিডম" অবলম্বনে নির্মিত "" চলচ্চিত্রে উইনি ম্যান্ডেলার ভূমিকায় অভিনয় করেন। ২০১৫ সালে তিনি পুনরায় ইভ মানিপেনি চরিত্রে "জেমস বন্ড" চলচ্চিত্র ধারাবাহিকের ২৪তম চলচ্চিত্র "স্পেক্টার"-এ অভিনয় করেন। ২০১৬ সালে তিনি "আউয়ার কাইন্ড অফ ট্রেইটর", "মুনলাইট" ও "কোলাটেরাল বিউটি" চলচ্চিত্র অভিনয় করেন। "মুনলাইট" চলচ্চিত্রে পলা চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার, বাফটা পুরস্কার ও একাডেমি পুরস্কার এর মনোনয়ন লাভ করেন।
গ্রাস কার্প
গ্রাস কার্প বা গ্রাস কাপ (বৈজ্ঞানিক নাম: "Ctenopharyngodon idella") (ইংরেজি: grass carp) হচ্ছে Cyprinidae পরিবারের "Ctenopharyngodon" গণের একটি স্বাদুপানির মাছ।
দেহ মোটা ও লম্বা। মুখ ছোট এবং উপরের ঠোঁট নীচের তুলনায় একটু লম্বাটে। পিঠটা ধূসর বর্ণের, কিন্তু পেটের রং রুপোলি বর্ণের।
চীনে সমতল ভূমির নদীর মাছ। এটি পৃথিবীর অনেক দেশেই নতুন প্রজাতির মাছ।
আইইউসিএন বাংলাদেশ (২০০০) এর লাল তালিকাতে এই প্রজাতিটি অন্তর্ভুক্ত নয়।
হিন্দু আইন
হিন্দু আইন, ঐতিহাসিক এই শব্দটির হিন্দু, বৌদ্ধ, জৈন ও শিখ সম্প্রদায়ের জন্য ব্রিটিস শাসিত ভারতে প্রচলন শুরু হয়। এখানে ভারতের আদি শাস্ত্রের সাথে তত্ত্ব, আইন বিজ্ঞান ও দর্শনের প্রতিফলন ঘটানো হয়েছে। পারতপক্ষে, এটি পৃথিবীর আদিতম আইন বিজ্ঞান গুলর মধ্যে একটি ।
অনেকের মতে হিন্দু আইনের উদ্ভব মনুশাস্ত্র থেকে হয়েছে। বর্তমানে এর প্রায় ৬২টি ভাগ রয়েছে। তবে দায়ভাগা ও মিতক্ষরা এই দুই ভাদের প্রচলন সবেচেয়ে বেশী। বাংলাদেশের প্রেক্ষাপটে দায়ভাগার প্রচলন অনুসরণ করা হয়।
পাতি কার্পু
পাতি কার্পু বা পাতি কার্ফু (বৈজ্ঞানিক নাম: "Cyprinus carpio") (ইংরেজি: Common carp) হচ্ছে Cyprinidae পরিবারের "Cyprinus" গণের একটি স্বাদুপানির মাছ।
দেহ মোটা ও চাপা। মাথা মধ্যম আকৃতির ও ত্রিকোণাকার; তুণ্ড ভোঁতা ও গোলাকার। মুখ ছোট তির্যক ও প্রক্ষেপণশীল; ঠোঁট পুরু ও মাংসল।
পাতি কার্পু এশিয়ার গ্রীষ্মমণ্ডলীর মাছ। চীনের স্বদেশী মাছ। বর্তমান এ মাছ পৃথিবীর শীত ও গ্রীষ্ম উভয় অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকাতে এই প্রজাতিটি অন্তর্ভুক্ত নয়।
বসন্ত রোগ
বসন্তরোগ দু’প্রকার। যথা জলবসন্ত এবং গুটিবসন্ত।
রুমানা রশীদ ঈশিতা
রুমানা রশীদ ঈশিতা বাংলাদেশের একজন টেলিভিশন অভিনেত্রী, পরিচালিকা এবং লেিখকা। ১৯৮৮ সালে জাতীয় মেধাবী প্রতিযোগিতা "নতুন কুঁড়ি" এ শিশু শিল্পী হিসেবে পুরষ্কার অর্জন করেন।
২০০৭-এ ঈশিতা টেলিভিশন চ্যানেল চ্যানেল আই এর মার্কেটিং এক্সিকিউটিভ হিসেবে যোগদান করেন এবং "নির্জন আড়ালে", "স্বপ্ন স্বপ্নীল" ও "গোধূলি বেলায়" নামের একপর্বের নাটক পরিচালনা করেন।
নতুন কুঁড়ি
নতুন কুঁড়ি হচ্ছে শিশু শিল্পীদের জন্য বাংলাদেশী রিয়েলিটি টেলিভিশন প্রতিযোগিতা যেটি প্রতিষ্ঠা করেছিলেন মুস্তফা মনোয়ার।| ১৯৬৬ সালে পাকিস্তান টেলিভিশনে যাত্রা শুরু করেছিল। তখন স্বল্প পরিসরে সরাসরি সম্প্রচার করা হতো। তখন মুলত শিশু/কিশোরদের মেধা অনুসন্ধান কার্যক্রম বলতে যা বোঝায় সেই ররকম কার্যক্রম হিসেবে অনুষ্ঠানটি সম্প্রচার হতো না। বাংলাদেশের স্বাধীনতার পরবর্তীতে ১৯৭৬ সালে বিটিভিতে তৎকালীন রাষ্ট্রপতি জিয়াউর রহমান এর উদ্যোগে জাতীয়ভাবে মেধা অনুসন্ধানের কার্যক্রম শুরু হয়। মোস্তফা মনোয়ারের নির্দেশনায় "নতুন কুঁড়ি" নামে জাতীয় টেলিভিশন প্রতিযোগিতা হিসেবে যাত্রা শুরু করে। চুড়ান্ত বিজয়ীদের মধ্যে জিয়াউর রহমান নিজ হাতে ট্রফি তুলে দিতেন। 
অনুষ্ঠানটির নাম রাখা হয়েছিলো কবি গোলাম মোস্তফা কিশোর নামক কবিতা থেকে। যার প্রথম পনেরো লাইন অনুষ্ঠানের উদ্ভোধনী থিম সং হিসেবে ব্যবহৃত হতো।আমরা নতুন আমরা কুঁড়ি নিখিল বন নন্দনে,
ওষ্ঠে রাঙা হাসির রেখা জীবন জাগে স্পন্দনে।
লক্ষ আশা অন্তরে
ঘুমিয়ে আছে মন্তরে
ঘুমিয়ে আছে বুকের ভাষা পাঁপড়ি পাতার বন্ধনে।
সকল কাঁটা ধন্য করে ফুটবো মোরা ফুটবো গো,
অরুণ রবির সোনার আলো দু’হাত দিয়ে লুটবো গো।
নিত্য নবীন গৌরবে
ছড়িয়ে দেব সৌরভে,
আকাশ পানে তুলব মাথা, সকল বাঁধন টুটবো গো।
সাগর জলে পাল তুলে দে, কেউবা হবে নিরুদ্দেশ,
কলম্বসের মতই বা কেউ পৌঁছে যাবে নতুন দেশ।
জাগবে সারা বিশ্বময়।
এ বাঙালী নিঃস্ব নয়,
জ্ঞান-গরিমা শক্তি-সাহস আজও এদের হয় নি শেষ।
প্রতিযোগিতার বিজয়ীরা ছিল শিশু শিল্পী। যেমন:- তারানা হালিম, রুমানা রশীদ ঈশিতা, তারিন আহমেদ, মেহের আফরোজ শাওন, সাবরিন সাকা মীম এবং নুসরাত ইমরোজ তিশা.
গোঁফালো নিপাতী
গোঁফালো নিপাতী (বৈজ্ঞানিক নাম: "Danio dangila") () হচ্ছে Cyprinidae পরিবারের "Danio" গণের একটি স্বাদুপানির মাছ।
দেহ চাপা। পৃষ্টদেশ অপেক্ষা উদরীয় অংশ উত্তল। মুখ তির্যক, নিম্নচোয়াল কিছুটা দীর্ঘতর।
বাংলাদেশ, ভারত, নেপাল, পাকিস্তান ও মায়ানমার অঞ্চলে এ প্রজাতির মাছ পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
মধ্যরাত্রিতে তিনজন দুর্ভাগা তরুণ
মধ্যরাত্রিতে তিনজন দুর্ভাগা তরুণ বাংলাদেশের জনপ্রিয় লেখক মুহম্মদ জাফর ইকবালের লেখা একটি ছোট গল্পের বই। বইটিতে বাংলাদেশের নিম্ন শ্রেণীর মানুষের কষ্ট ,সামাজিক সম্যাসা ও সড়ক দূর্ঘটনা সম্পর্কে লেখা গল্প রয়েছে। প্রথম প্রকাশিত হয় ২০০৪ সালের জানুয়ারি মাসে অনুপম প্রকাশনী থেকে । বইটি উৎসর্গ করা হয়েছে সড়ক দূর্ঘটনায় নিহত বটু ও তার মা টুম্পা কে।
বইটিতে মোট ৭টি গল্প রয়েছে । সবগুলোই সাধারণ মানুষের জীবন এর সাথে সম্পর্কিত এবং সামাজিক সমস্যা নিয়ে লেখা ।
বড় ছেবলি
বড় ছেবলি (বৈজ্ঞানিক নাম: "Devario acuticephala") হচ্ছে Cyprinidae পরিবারের "Devario" গণের একটি স্বাদুপানির মাছ।
দেহ লম্বা ও চাপা। মুখের চির তির্যক। পুরুষের চেয়ে স্ত্রীরা আকারে বড় হয়ে থাকে। স্ত্রীদের উদর পুরুষদের তুলনায় স্ফীত ও গোলাকার হয়ে থাকে।
বাংলাদেশ, ভারত, নেপাল, পাকিস্তান, মায়ানমার, ভুটান, চীন, কম্বোডিয়া, শ্রীলঙ্কা, থাইল্যান্ড, লাওস এর স্বদেশী মাছ।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
মহসীন আলী সরদার
মহসীন আলী সরদার (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
মহসীন আলী সরদারের জন্ম দিনাজপুর জেলার পার্বতীপুর উপজেলার মন্থথপুর ইউনিয়নের নারায়ণপুর গ্রামে। তাঁর বাবার নাম মো. আমিরউদ্দিন সরদার এবং মায়ের নাম মফিজন নেছা। তাঁর স্ত্রীর নাম খাদিজা খানম। তাঁদের চার ছেলে, এক মেয়ে।
১৯৭১ সালে রাজশাহী বিশ্ববিদ্যালয়ের এমএসসির ছাত্র ছিলেন মহসীন আলী সরদার। মুক্তিযুদ্ধ শুরু হলে যুদ্ধে যোগ দেন। সে সময় তিনি বাড়িতে ছিলেন। এপ্রিল মাসের শেষ দিকে তিনি ভারতে গিয়ে তৃতীয় ইস্ট বেঙ্গল রেজিমেন্টের সঙ্গে সংযুক্ত হন। প্রাথমিক প্রশিক্ষণ নিয়ে সীমান্ত এলাকায় কয়েকটি গেরিলা অপারেশনে অংশ নেন। পরে উচ্চতর প্রশিক্ষণে যান। প্রশিক্ষণ শেষে আঙ্গিনাবাদ সাবসেক্টরে যোগ দেন। এখানে তিনি ক্যাম্প অ্যাডজুটেন্ড হিসেবে দায়িত্ব পালন করেন। স্বাধীনতার পর তিনি সরকারি চাকরিতে যোগ দেন।
১৯৭১ সালের ১২ আগস্ট দিনাজপুর জেলার অন্তর্গত বনতারা বিওপির অবস্থান ছিলো দিনাজপুর-ফুলবাড়ী সড়কের মোহনপুর সেতুর পশ্চিম-দক্ষিণ দিকে। বনতারা বিওপির অদূরেই ছিলো ভারতের সমজিয়া বিওপি। বনতারায় ছিল পাকিস্তানি সেনাবাহিনীর একটি দল। তাদের প্রতিরক্ষা অবস্থান ছিল বেশ সুরক্ষিত। মুক্তিযুদ্ধকালে এই এলাকা ছিল মুক্তিবাহিনীর ৭ নম্বর সেক্টরের আঙ্গিনাবাদ সাবসেক্টরভুক্ত। পূর্বপরিকল্পনা অনুসারে ১২ আগস্ট রাতে মুক্তিযোদ্ধারা সেখানে অতর্কিতে আক্রমণ চালান। পাঁচ দলে বিভক্ত মুক্তিযোদ্ধারা ছিলেন মোট ৫০ জন। চার দলে ১১ জন করে এবং বিস্ফোরক দলে ছয়জন। ১১ জনের একটি দলের নেতৃত্বে ছিলেন মহসীন আলী সরদার। অপর একটি দলের নেতৃত্বে ছিলেন তৃতীয় ইস্ট বেঙ্গল রেজিমেন্টের নায়েব সুবেদার সহিদ উল্লাহ ভূঁইয়া। কয়েকটি দলে বিভক্ত হয়ে মুক্তিযোদ্ধারা একযোগে আক্রমণ চালালেন সীমান্ত বিওপিতে (সীমান্ত চৌকি)। আকস্মিক এ আক্রমণে হকচকিত পাকিস্তানি সেনারা। মুক্তিযোদ্ধারা গুলি করতে করতে বিওপি লক্ষ্য করে এগোতে থাকলেন। তখন পাকিস্তানি সেনারা পাল্টা আক্রমণ শুরু করল। তুমুল লড়াই চলতে থাকে। হঠাৎ পাকিস্তানিদের আক্রমণের তীব্রতা বেড়ে গেল। এ সময় গুলিতে শহীদ হন সহিদ উল্লাহ ভূঁইয়া, বীর বিক্রম। আহত হলেন কয়েকজন। এরপর মুক্তিযোদ্ধারা সিদ্ধান্ত নিলেন পশ্চাদপসরণের। আরও কিছুক্ষণ সহযোদ্ধাদের নিয়ে সাহসিকতার সঙ্গে আবার লড়াই করলেন মহসীন আলী সরদার। পরে তিনি সহযোদ্ধাদের নিয়ে চেষ্টা করেন শহীদ সহযোদ্ধার মরদেহ উদ্ধারে। সে দিন যুদ্ধে পাকিস্তানিদেরও ব্যাপক ক্ষয়ক্ষতি
বিবেক এক্সপ্রেস
বিবেক এক্সপ্রেস ইন্ডিয়ান রেলওয়ের এক্সপ্রেস ট্রেনগুলোর মধ্যে অন্যতম একটি ট্রেন৷ ট্রেনগুলো তৎকালীন রেলওয়ে মিনিস্টার কর্তৃক ২০১১-১২ রেলওয়ে বাজেটে অন্তর্ভূক্ত করা হয়৷ ট্রেনগুলো ২০১৩ সালে স্বামী বিবেকানন্দ এর ১৫০ তম জন্মদিনে তার স্মৃতির স্মরণে উদ্বোধন করা হয়৷ বিবেক এক্সপ্রেস ট্রেনগুলোর মধ্যে একটি ডিব্রুগড় থেকে কন্যাকুমারী চলাচল করে, যা ইন্ডিয়ান রেলওয়ের ট্রেনগুলোর মধ্যে দীর্ঘতম রুটের ট্রেন এবং বিশ্বের মধ্যে ৯ম দীর্ঘতম রুটের ট্রেন৷
প্রতি সপ্তাহে চলাচলকারী এই ট্রেনটি, যার নম্বর ১৫৯০৫/১৫৯০৬, বর্তমানে ভারত উপমহাদেশের দীর্ঘতম রুটের ট্রেন৷ এটি ভারতের উত্তর-পূর্ব অঞ্চল তথা আসামের ডিব্রুগড়কে ভারতের প্রধান ভূ-খন্ডের সর্ব-দক্ষিন অঞ্চল তামিল নাড়ুর কন্যাকুমারীর সাথে সংযুক্ত করে৷ ট্রেনটি ডিব্রুগড় হতে কন্যাকুমারী পর্যন্ত সর্বমোট ৪২৭৩ কিলোমিটার পথ পরিভ্রমণ করে৷
এটিও একটি সাপ্তাহিক ট্রেন, যার নম্বর ১৯৫৬৭/১৯৫৬৮৷ ট্রেনটি গুজরাটের ওখা(যা ভারতের সর্ব-পশ্চিমের অঞ্চল) এর সাথে দক্ষিন ভারতের তামিল নাড়ুর থুথুকুডি যা পার্ল সিটি নামে পরিচিত, তাকে সংযুক্ত করে৷ ট্রেনটি ৫২ ঘন্টা ২৫ মিনিটে ৩০৪৩ কিলোমিটার অতিক্রম করে৷ এটি গুজরট, মহারাষ্ট্র, অন্ধ্র প্রদেশ, কর্ণাটক এবং তামিল নাড়ুর মধ্য দিয়ে যাতায়াত করে থাকে৷
ধর্মীয় দৃষ্টিকোণ থেকেও ট্রেনটির গুরুত্ব রয়েছে৷ ট্রেনটি ধর্মীয় তাৎপর্য বহন করে এমন দুটি স্থান দ্বারকা ও রামেশ্বরমকে(যা থুথুকুডির নিকটে অবস্থিত) সংযুক্ত করে৷ 
ট্রেনটি যে গুরত্বপূর্ণ শহরগুলোর ভেতর দিয়ে চলাচল করে, সেগুলোর মধ্যে অন্যতম হলো রাজকোট, আহমেদাবাদ, বড়োদরা, সুরাট, মুম্বাই ভাসাই রোড, কল্যাণ, পুনে, বেঙ্গালুরু(কৃষ্ণরাজপুরাম), সালেম, কারুর এবং মাদুরাই৷
এই ট্রেনটি মুম্বাই এর অন্যতম প্রধান স্টেশন বান্দ্রা টার্মিনাস হতে প্রথম চলাচল শুরু করে৷ ট্রেনটির নম্বর ১৯০২৭/১৯০২৪ এবং বিবেক এক্সপ্রেস এর অন্যান্য ট্রেন এর মতো এই ট্রেনটিও সাপ্তাহিক রুটিনে চলাচল করে থাকে৷ ট্রেনটি মুম্বাই বান্দ্রা টার্মিনাস হতে উত্তর ভারতের জাম্মু তাউয়ি পর্যন্ত চলাচল করে৷ দক্ষিন ভারতের অন্যান্য সাধারণ ট্রেন হতে এই ট্রেনটি ব্যতিক্রমধর্মী এই জন্য যে, ট্রেনটি নয়া দিল্লি বা দিল্লি এনসিআর হয়ে চলাচল করে৷ এই ট্রেনটি সুরাট, বড়োদরা, আহমেদাবাদ, মেহসানা, আবু সড়ক, যোধপুর, ডেগানা, সুজনগড়, চুরু, সাদুলপুর, হিসার, লুধিয়ানা, জলন্ধর প্রভৃতি স্থান অতিক্রম করে থাকে৷
২২৮৫১/২২৮৫২ নং বিবেক এক্সপ্রেস ট্রেনটি পশ্চিমবঙ্গের কলকাতার সাঁতরাগাছিকে কর্ণাটকের ম্যাঙ্গালোর সেন্ট্রাল এর সাথে সংযুক্ত করে৷ এটাও একটি সাপ্তাহিক ট্রেন৷ ট্রেনটি অন্যান্য বিবেক এক্সপ্রেস ট্রেনের মতো নয়, এটি একটি সুপার ফার্স্ট ট্রেন৷ ট্রেনটি পশ্চিমবঙ্গ রাজ্য, উড়িষ্যা, অন্ধ্রপ্রদেশ, তামিলনাড়ু, কেরালা ও কর্ণাটকের মধ্য দিয়ে চলাচল করে৷ ট্রেনটির চলার পথে যে গুরুত্বপূর্ণ শহরগুলো পড়ে, সেগুলো হলো ভুবনেশ্বর, ব্রাহ্মণপর, বিজয়নগর, বিশাখাপ্তনম, রাজামূন্ড্র, ইলরু, বিজয়ওয়ারা, কোয়েম্বাটুর, কোঝিকোড ও কন্নুর ইত্যাদি৷
জনগণের সুবিধা ও চাহিদার কথা স্মরণ রেখে ভারতীয় রেলওয়ে মন্ত্রনালয় উত্তর ভারত হতে পূর্ব ভারতে বিবেক এক্সপ্রেস এর একটি ট্রেন চালু করার চিন্তা-ভাবনা করেছে৷ পূর্বে বিবেক এক্সপ্রেস এর ট্রেনগুলো ভারতের পূর্ব হতে দক্ষিন, দক্ষিন হতে পশ্চিম, পশ্চিম হতে উত্তর এবং পুনরায় পূর্ব হতে দক্ষিনে চলাচল করত৷ নতুন পরিকল্পনাকৃত উত্তর ভারত হতে পূর্ব ভারতে চলাচলকারী ট্রেনটি ২০১৩-২০১৪ অর্থবছরের বাজেটে পেশ করার পরিকল্পনা করা হয়৷
বুড়িমারী ইউনিয়ন
বুড়িমারী ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.১৫।
পাটগ্রাম উপজেলা সদর হতে উত্তর দিকে অবস্থিত এ ইউনিয়নের মোট আয়তন ৬৩৭৬ একর বা ২৫.৮১ বর্গকিলোমিটার।
বুড়িমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী বুড়িমারী ইউনিয়নের মোট জনসংখ্যা ছিল ২৪৭১৯ জন, যারা ৫৩২২ টি পরিবারে বসবাস করে, যার মধ্যে পুরুষ হল ১২৭২৮ জন এবং নারী হল ১১৯৯১ জন।
বুড়িমারী ইউনিয়নের গড় স্বাক্ষরতা হার ৪৪.৬%। তার মধ্যে নারী শিক্ষার হার ৪১.২% এবং পুরুষ শিক্ষার হার ৪৭.৯%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
বুড়িমারী ইউনিয়নের অর্থনীতি মূলত কৃষি নির্ভর।
জগতবেড় ইউনিয়ন
জগতবেড় ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.২৭।
পাটগ্রাম উপজেলা সদর হতে উত্তর পূর্ব দিকে অবস্থিত এ ইউনিয়নের মোট আয়তন ৯০৯৬ একর বা ৩৬.৮২ বর্গকিলোমিটার।
জগতবেড় ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী জগতবেড় ইউনিয়নের মোট জনসংখ্যা ছিল ২৮৩০১ জন, যারা ৬৫৭৫ টি পরিবারে বসবাস করে, যার মধ্যে পুরুষ হল ১৪২২৮ জন এবং নারী হল ১৪০৭৩ জন।
জগতবেড় ইউনিয়নের গড় স্বাক্ষরতা হার ৪৪.১%। তার মধ্যে নারী শিক্ষার হার ৪১.৬% এবং পুরুষ শিক্ষার হার ৪৬.৫%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ জগতবেড় উচ্চ বিদ্যালয়
অন্যতম।এটি ১৯৫২ সালে প্রতিষ্ঠিত হয়।সাংস্কৃতি চর্চার দিক থেকে এটি পাটগ্রাম উপজেলার অন্য স্কুলগুলোর থেকে এগিয়ে।
জগতবেড় ইউনিয়নের অর্থনীতি মূলত কৃষি নির্ভর।
কুচলীবাড়ী ইউনিয়ন
কুচলিবাড়ী ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.৫৪।
পাটগ্রাম উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৫৫১৯ একর বা ২২.৩৪ বর্গকিলোমিটার।
কুচলিবাড়ী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী কুচলিবাড়ী ইউনিয়নের মোট জনসংখ্যা ছিল ১৭৫৮৯ জন, যারা ৩৮২৮ টি পরিবারে বসবাস করে, যার মধ্যে পুরুষ হল ৮৮৬১ জন এবং নারী হল ৮৭২৮ জন।
কুচলিবাড়ী ইউনিয়নের গড় স্বাক্ষরতা হার ৩৯.২%। তার মধ্যে নারী শিক্ষার হার ৩৮.৩% এবং পুরুষ শিক্ষার হার ৪০.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
কুচলিবাড়ী ইউনিয়নের অর্থনীতি মূলত কৃষি নির্ভর।
শ্রীরামপুর ইউনিয়ন
শ্রীরামপুর ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.৮১।
পাটগ্রাম উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৮০৫৩ একর বা ৩২.৬০ বর্গকিলোমিটার।
শ্রীরামপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী শ্রীরামপুর ইউনিয়নের মোট জনসংখ্যা ছিল ২৪৪১৩ জন, যারা ৫৪৪৫ টি পরিবারে বসবাস করে, যার মধ্যে পুরুষ হল ১২৪৫৯ জন এবং নারী হল ১১৯৫৪ জন।
শ্রীরামপুর ইউনিয়নের গড় স্বাক্ষরতা হার ৪৮.১%। তার মধ্যে নারী শিক্ষার হার ৪৫.৫% এবং পুরুষ শিক্ষার হার ৫০.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
শ্রীরামপুর ইউনিয়নের অর্থনীতি মূলত কৃষি নির্ভর।
পাটগ্রাম ইউনিয়ন
পাটগ্রাম ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.৬৭।
পাটগ্রাম উপজেলা সদর হতে তিন দিকে অবস্থিত এ ইউনিয়নের মোট আয়তন ৯০০৭ একর বা ৩৬.৪৫ বর্গকিলোমিটার।
পাটগ্রাম ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী পাটগ্রাম ইউনিয়নের মোট জনসংখ্যা ছিল ২৮২৬৬ জন, যারা ৬২০২ টি পরিবারে বসবাস করে, যার মধ্যে পুরুষ হল ১৪৩৭৭ জন এবং নারী হল ১৩৮৮৯ জন।
পাটগ্রাম ইউনিয়নের গড় স্বাক্ষরতা হার ৪৮.১%। তার মধ্যে নারী শিক্ষার হার ৪৬.২% এবং পুরুষ শিক্ষার হার ৫০.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
পাটগ্রাম ইউনিয়নের অর্থনীতি মূলত কৃষি নির্ভর।
বগুলা
বগুলা হল ভারতের পশ্চিমবঙ্গ রাজ্যের অন্তর্গত নদীয়া জেলার একটি শহর। এই এই শহরের মোট জনসংখ্যা হল ৯০০০০। এটি কলকাতা থেকে ৯৩ কিমি দূরে অবস্থিত। এটি রানাঘাট লোকসভা কেন্দ্র ও হাঁসখালি থানার অন্তর্গত।
বগুলা শহরটি ২২.৩৩ ডিগ্রি উত্তর ও ৮৮.৩৪ ডিগ্রি পূর্বে অবস্থিত এই স্থানটি সমুদ্র সমতল থেকে উচুতে অবস্থিত।
বগুলা কলকাতা থেকে ৯৩ কিমি দূরে ও জেলা সদর কৃষ্ণনগর থেকে প্রায় 20 কিমি দূরে অবস্থিত।
২০১১ সালের জনগননায় বগুলার জনসংখ্যা হল 90,145 জন। এর মধ্যে 46,935 জন পুরুষ ও43,210জন মহিলা। ০-৬ বছরের শিশুর সংখ্যা শতাংশ মোট জনসংখ্যার ৯ শতাংশ। শহরটিতে প্রায় 9,652 টি পরিবার বসবাস করে। গড়ে প্রতি পরিবারে ৪ জন করে সদস্য বা সদস্যা রয়েছেন। জনসংখ্যা অধিক হলেও অদ্যাবধি কোনো পৌরসভা গড়ে ওঠেনি।
বগুলা সড়ক পথে রাজ্য সড়ক দ্বারা রানাঘাট, কৃষ্ণনগর ও বনগাঁ শহরের সঙ্গে যুক্ত। বগুলা থেকে কৃষ্ণনগর ভায়া হাঁসখালি ও রানাঘাট শহরে বাস পরিষেবা চালু রয়েছে।
এখানকার এক মাত্র রেল স্টেশনটি হল বগুলা রেলওয়ে স্টেশন। এটি রানাঘাট-গেদে শাখা লাইনের একটি গুরুত্বপূর্ণ স্টেশন। এই রেল স্টেশন দ্বারা বগুলা ও পার্শ্ববর্তী এলাকার জনগন কলকাতার সঙ্গে যোগাযোগ রক্ষা করেন ভায়া রানাঘাট।
বগুলাতে একটি মহাবিদ্যালয় রয়েছে ও আটটি উচ্চবিদ্যালয় ও কয়েকটি প্রাথমিক বিদ্যালয় রয়েছে
এছারাও বগুলা শ্রীকৃষ্ণ B.ED কলেজ রয়েছে।
এই শহরে সরকারি একটি চিকিৎসা কেন্দ্র রয়েছে। এটি বগুলা রুরাল হাসপাতাল। এই চিকিৎসা কেন্দ্র বা হাসপাতালে 5 জন চিকিৎসক ,৮ জন নার্স ,৯ জন কর্মী রয়েছেন। হাসপাতালটির মোট শয্যা সংখ্যা ৩০।
রমি রেইন
রমি রেইন (জন্মঃ ১২ জানুয়ারি, ১৯৮৮; বস্টন, ম্যাসাচুসেটস) হলেন একজন মার্কিন পর্নোগ্রাফিক অভিনেত্রী ও ইরটিক শিল্পী।
রমি রেইন ১৯৮৮ সালে মার্কিন যুক্তরাষ্ট্রের বস্টন শহরে জন্মগ্রহণ করেন। কিশোরাবস্থায় তিনি হোটেলের ওয়েট্রেস থেকে আরম্ভ করে বিভিন্ন কাজ করেছেন। আঠারো বছর বয়সে তিনি লস অ্যাঞ্জেলেসে স্থানান্তরন করেন যেখানে তিনি "লোরাইডার"-এর মত প্রকাশনাদের জন্য একজন ইরটিক শিল্পী হিসাবে কাজ করা শুরু করেন তথা পরবর্তী সম​য় বিভিন্ন অন্তর্বাস ও বিকিনি ওয়েবসাইটের জন্যও কাজ করা শুরু করেন। উনিশ বছর ব​য়সে শুরু করে; রমি লস অ্যাঞ্জেলেস শহরের বিভিন্ন ক্লাবগুলিতে অশ্লীল নর্তকী হিসাবে তিন বছর কাজ করেন। অনেক গাঢ় মারাতে হয়েছে তাকে
দেওয়ান বাড়ি মসজিদ
দেওয়ান গৌউস খান ১১০৫ হিজরী সনে মসজিদটি প্রতিষ্ঠিত করেন। তিনি মোঘল আমলে এখানকার গভর্ণর ছিলেন। বৃটিশ আমলে ভূমিকম্পে এর ব্যাপক ক্ষতিসাধন হয়। পরবর্তীতে এটিকে পুনঃ সংস্কার কর হয় এবং এটি সর্বস্তরের সন্মিলিত প্রচেষ্টায় নির্মাণ ব্যয় কার্য সম্পন্ন করেন।
কিশোরগঞ্জ জেলার বাজিতপুর উপজেলায় দেওয়ান বাড়ী মসজিদের অবস্থান।
মসজিদটির সুনিপুন সৌন্দর্য্যময় কারুকার্য চমৎকার এবং নির্মাণশৈলী মোঘল ও সেন বংশীয় স্থাপত্যের স্পষ্ট নিদর্শন রয়েছে। ৩ গম্বুজ বিশিষ্ট মসজিদটির পশ্চিম দেয়ালে ৩ টি মেহরাব রয়েছে। এছাড়া ৪ টি বড় কোণিক মিনার, ৫টি দরজা এবং ২ টি শিলালিপি রয়েছে।
বাংলা ছেবলি
বড় ছেবলি (বৈজ্ঞানিক নাম: "Devario devario") (ইংরেজি: Bengal danio বা Sind danio) হচ্ছে Cyprinidae পরিবারের "Devario" গণের একটি স্বাদুপানির মাছ।
এদের দেহ চতুষ্কোণাকৃতির এবং চাপা। পৃষ্টদেশ অপেক্ষায় অংকীয়দেশ অধিক উত্তল। এ মাছের সর্বোচ্চ দৈর্ঘ্য ১০ সেমি।
বাংলাদেশ, ভারত, নেপাল, পাকিস্তান ও আফগানিস্তানে পাওয়া যায়। বাংলাদেশে এ মাছ প্রচুর পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
কালী বন্দ্যোপাধ্যায়
কালী বন্দ্যোপাধ্যায় (২ নভেম্বর, ১৯২০ - ৫ জুলাই, ১৯৯৩) বাংলা চলচ্চিত্র ও নাট্যজগতের খ্যাতনামা অভিনেতা।
কলকাতার কালীঘাট অঞ্চলের অধিবাসী ছিলেন তিনি। পিতা মনীন্দ্রনাথ বন্দ্যোপাধ্যায় ছিলেন আইনজীবী। প্রথমে কালী বন্দ্যোপাধ্যায় ভারতীয় গণনাট্য সংঘর সক্রিয় সদস্য ছিলেন। সিনেমাজগতে তিনি কালী ব্যানার্জী নামে সমধিক পরিচিত।
বর্মার পথে (১৯৪৭) সিনেমায় তার প্রথম আত্মপ্রকাশ হলেও খ্যাতিলাভ করেন বরযাত্রী সিনেমায় 'গনশা'র চরিত্রে অভিনয় করে। এরপরে নীল আকাশের নীচে, অযান্ত্রিক, হাঁসুলি বাঁকের উপকথা, বাদশা, ডাকহরকরা, পরশপাথর, বাড়ী থেকে পালিয়ে, পুতুল নাচের ইতিকথা, নাগরিক ইত্যাদি ছবিতে প্রতিভার স্বাক্ষর রেখেছেন তিনি। পরবর্তী কালে দাদার কীর্তি, গুরু দক্ষিণা ইত্যাদি প্রচুর বাণিজ্যিক ছবিতে দরদী মানুষের চরিত্রে অভিনয় করে বাঙালি চলচ্চিত্রপ্রেমীদের প্রিয় অভিনেতা হয়ে ওঠেন। সত্যজিৎ রায়, ঋত্বিক ঘটক প্রমুখ খ্যাতনামা পরিচালকদের ছবিতে যেমন অভিনয় করেছেন তেমনি বাণিজ্যিক ছবি পরিচালকদের সাথেও ছিলেন সাবলীল। হৃষিকেশ মুখোপাধ্যায়ের পরিচালনায় হিন্দি চলচ্চিত্র বাবুর্চি (১৯৭২) তে অভিনয় করেছেন। চিত্র প্রযোজনাও করেছেন। পাশাপাশি যাত্রাপালা, মঞ্চাভিনয়ে তার অভিনয় কুশলতার ছাপ আছে। তিনি দীর্ঘদিন চলচিত্র ও মঞ্চ শিল্পীদের বিভিন্ন আন্দোলনে যুক্ত ছিলেন।
৫ জুলাই, ১৯৯৩ খৃষ্টাব্দে তিনি উত্তরপ্রদেশের লখনউতে মারা যান।
জেবউন্নিসা
জেবউন্নিসা (ফার্সি : زیب النساء مخفی‎‎) (১৫ ফেব্রুয়ারি ১৬৩৮ – ২৬ মে ১৭০২) ছিলেন একজন মোঘল রাজকুমারী ও সম্রাট আওরঙ্গজেব এবং তাঁর প্রথম ও প্রধান স্ত্রী দিলরস বানু বেগমের জ্যেষ্ট সন্তান।
এ এইচ এম তৌহিদুল আনোয়ার চৌধুরী
ডাঃ তৌহিদুল আনোয়ার চৌধুরী (জন্ম: ১০ অক্টোবর, ১৯৩৭) হলেন একজন বাংলাদেশী চিকিৎসক, যিনি "ডাঃ টিএ চৌধুরী" নামে অধিক পরিচিত। তিনি ইন্সটিটিউট অব পোস্ট গ্রাজুয়েট মেডিসিন এ্যান্ড রিসার্চ এর পরিচালক ছিলেন। ২০১৭ সালে চৌধুরী চিকিৎসা শাস্ত্রের গাইনোকোলজী এবং অবসটেট্রিক্সের অন্যান্য অবদানের জন্য স্বাধীনতা পুরস্কারে ভুষিত হন।
তৌহিদুল আনোয়ার চৌধুরী ১৯৩৭ সালের ১০ অক্টোবর ঢাকায় জন্মগ্রহণ করেন। তার পৈতৃক নিবাস নোয়াখালী জেলায়। তিনি ১৯৬০ ঢাকা মেডিকেল কলেজ থেকে গাইনোকলজিতে এমবিবিএস পাশ করেন এবং অনার্স মার্কসহ প্রথম স্থান অধিকার করেন। পরে তিনি লাহোরের কিং এডওয়ার্ড কলেজে এফআরসিএস পড়ার জন্য ভর্তি হন। প্রথম বর্ষ পড়ার পর সরকারি বৃত্তি নিয়ে ইংল্যান্ডের রয়েল কলেজ অব সার্জনস অব এডিনবার্গ যান এবং সেখানে থেকে এফআরসিএস সম্পন্ন করেন। তৌহিদুল আনোয়ার চৌধুরী ১৯৬৫ সালে রয়েল কলেজ অব অবসটেট্রিশিয়ান এ্যান্ড গাইনোকোলজিস্ট থেকে এমআরসিওজি পাশ করেন।
তৌহিদুল আনোয়ার চৌধুরী দেশে ফিরে স্যার সলিমুল্লাহ মেডিকেল কলেজে চাকরির মাধ্যমে তার কর্মজীবন শুরু করেন। সেখানে তিনি ৬ বছর ছিলেন। এরপর চট্টগ্রাম মেডিকেল কলেজে বদলি হন। ১৯৮০ দশকে চৌধুরী তৎকালীন ইন্সটিটিউট অব পোস্ট গ্রাজুয়েট মেডিসিন এ্যান্ড রিসার্চ (IPGMR) যোগদেন এবং ১৯৮৭ সালে এর পরিচালক হিসাবে নিয়োগ পান। ১৯৯৪ সালে তিনি সরকারি চাকুরী থেকে অবসর গ্রহণ করেন। বর্তমানে তিনি বারডেম হাসপাতালে অবস. এ্যান্ড গাইনোকোলজী বিভাগের অধ্যাপক ও বিভাগীয় প্রধান হিসেবে দায়িত্ব পালন করছেন। চৌধুরী অবস. এ্যান্ড গাইনোকোলজী সোসাইটি বাংলাদেশে'র প্রতিষ্ঠাতা মহাসচিব ও পরবর্তীতে সভাপতি দায়িত্বে ছিলেন। এছাড়াও তিনি এশিয়া এ্যান্ড ওশেনিয়া ফেডারেশন অব অবস. এ্যান্ড গাইনোকোলজী'র ভাইস প্রেসিডেন্ট এবং 'সাউথ এশিয়া ফেডারেশন অব অবস. এ্যান্ড গাইনোকোলজী'র প্রেসিডেন্ট হিসাবে দায়িত্ব পালন করেছেন।
ছাত্র জীবনে চৌধুরী এমবিবিএস পরীক্ষায় প্রথম স্থান অর্জন করায় এটিসিও গোল্ড মেডেল পেয়েছিলেন। নেপালে স্নাতকোত্তর চিকিৎসক বৃদ্ধিতে কাজ করায় নেপালের রাজা তাকে সে দেশের সর্বোচ্চ পুরস্কার গোর্খা দক্ষিণ বাহু গোল্ড মেডেল প্রদান করে। ২০১৭ সালে চিকিৎসা শাস্ত্রের গাইনোকোলজী এবং অবসটেট্রিক্সের অন্যান্য অবদানের জন্য বাংলাদেশ সরকার তাকে স্বাধীনতা পুরস্কার প্রদান করে।
তিনি ১৯৯১-১৯৯৩ সালে দুই বছর মেয়াদে বাংলাদেশ ফিজিশিয়ানস ও সার্জনস কলেজের সভাপতি ছিলেন।
রামরাই দিঘি
ঠাকুরগাওয়ের রাণীশংকৈলে প্রাচীন ঐতিহ্যের এক নিদর্শন রামরাই দিঘি। প্রাচীন জলাশয়গুলির মধ্যে বৃহত্তম রামরাই দিঘি, এর আয়তন প্রায় ৪২ একর।
ঠাকুগাঁও জেলার সবচেয়ে প্রাচীন ও বৃহত রামরায় দিঘি।
এর সঠিক ইতিহাস এথনো জানা যায় নি। ধারনা করা হয় দিঘিটি পাঁচশ থেকে হাজার বছরের পুরাতন হতে পারে।
একসময় এই দীঘি ছিল এ অঞ্চলের সাধারণ মানুষের পানির চাহিদা পূরণের উৎস। এ দিঘিকে ঘিরে নানা লোককথা শোনা যায়। রামরাই দিঘির নামকরণ করা হয় রানি সাগর (২০০২)।
রামরাই দিঘি ঠাকুরগাঁও জেলার রাণীংকৈল উপজেলা সদর থেকে ৪ কিঃ মিঃ দূরত্বে অবস্থিত।
এর চারপাশে প্রায় ১২০০এর অধিক লিচু গাছ সহ অন্যান্য গাছ লাগানো হয়েছে।চারিদিকে যেন সবুজের বিশাল সমারোহ আর দিঘীর টলটলে জলরাশি মুগ্ধ করে দর্শনার্থীদের। এক অপরূপ সৌন্দর্য বিরাজ করছে দিঘির চারপাশ জুড়ে এছাড়া বিভিন্ন বর্ণালী পাখির কুজন রামরাই-এর সৌন্দর্যকে আরো অধিক আকর্ষণীয় করে তুলে। শীতের সময় লাখ লাখ অতিথি পাখির দেখা মিলে এখানে। তাদের কিচির মিচির শব্দে পুরো এলাকা মুখরিত হয়ে যায়। অনেকেই পাখিরাজ্য বলে আখ্যাইত করে থাকে।
দেশি দাড়কিনা
দেশি দাড়কিনা বা ডানরিকা বা দারকা বা ডানকিনা (বৈজ্ঞানিক নাম: "Esomus danricus") (ইংরেজি: Indian Flying Barb) হচ্ছে Cyprinidae পরিবারের "Esomus" গণের একটি স্বাদুপানির মাছ।
এই মাছের দেহ পার্শ্বদিকে চাপা। মুখ ছোট, তির্যক ও নিচের ঠোঁট মাংসল। বাংলাদেশে এই প্রজাতির মাছ ৬ সেমি পর্যন্ত পাওয়া যায়। তবে এই মাছ ১০ সেমি পর্যন্ত হয়।
বাংলাদেশ, ভারত, নেপাল, পাকিস্তান, শ্রীলঙ্কা, মায়ানমার ও আফগানিস্তানে পাওয়া যায়। বাংলাদেশে এ মাছ প্রচুর পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
ফটিকছড়ি থানা
ফটিকছড়ি থানা বাংলাদেশের
চট্টগ্রাম জেলার অন্তর্গত ফটিকছড়ি উপজেলার একটি থানা।
১৯১৮ সালে ফটিকছড়ি থানা প্রতিষ্ঠিত হয়।
ফটিকছড়ি উপজেলার অন্তর্গত ২টি পৌরসভা ও ১২টি ইউনিয়নের প্রশাসনিক কার্যক্রম ফটিকছড়ি থানার আওতাধীন।
আন্দামান সর্প ঈগল
আন্দামান সর্প ঈগল ("Spilornis elgini") accipitridae পরিবারের একটি শিকারি পাখি। পাখিটি ভারতের আন্দামান দ্বীপপুঞ্জের একটি স্থানীয় পাখি। এর প্রাকৃতিক আবাসস্থল প্রায় গ্রীষ্মমণ্ডলীয় বা ক্রান্তীয় আর্দ্র নিম্নভূমি বন এবং প্রায় ক্রান্তীয় বা ক্রান্তীয় ম্যানগ্রোভ বনাঞ্চল।
ডাব্লিউডাব্লিউই টু.কে(WWE 2K)
WWE 2K একটা গেমের সিরিজ যাতে ২০টির বেশি প্রোফেশনাল রেস্টলিং ভিডিও গেমস রয়েছে যেগুলো ভিজুয়্যাল কনসেপ্টস্ (visual concepts) এবং ইউকিইস্(Yuke's) দ্বারা নির্মিত| wwe 2k গেমসের প্রায় সব গেমের ডেভেলপার হলো এই দুই কোম্পানি| এই সিরিজের গেমগুলো বানানো হয় প্রোফেশনাল রেস্টলিং এর উপর ভিত্তি করে| এইসব গেমে থাকে ডাব্লিউডাব্লিউই এর বিভিন্ন ধরনের ম্যাচ এবং গল্প যা, ভিডিও গেমস আকারে খেলা যায় এবং উপভোগ করা যায়| এই সিরিজের গেমগুলো সব ত্রিমাত্রিক এবং যথেষ্ট ভালো গ্রাফিক্সের| গেমগুলো মূলত প্লেস্টেশনে খেলার জন্য তৈরী করা হয়েছিল যা পরবর্তিতে আরো বিভিন্ন ডিভাইসে ছড়িয়ে পরে|
WWE 2K সিরিজের প্রথম গেমটি হলো WWF Smackown! যা ২০০০ সালে প্রকাশিত হয়| এই সিরিজের প্রায় ১৩ থেকে ১৪ টি গেম প্রকাশিত হয় THQ ও Yuke's দ্বারা| এইসব গেমে "2k" নামটি ছিল না এর পরের গেমগুলোতে এই টু.কে নামটি লক্ষ করা যায়| WWE 2K14, WWE 2K15, WWE 2K16, WWE 2K17- গেমগুলো সব "2k" ব্রান্ডের, এগুলো পাবলিস করে 2k Sports.
Add+
নিখিল আসাম বাঙালি যুব ছাত্র পরিষদ
নিখিল আসাম বাঙালি যুব ছাত্র পরিষদ হল আসামের একটি বাঙালি ছাত্র সংগঠন।এটি আসামে বাঙালির জন্য আন্দোলন করছে। এই সংগঠনটি অাসামের ৭.২ মিলিয়ন বাঙালি হিন্দুদের নিরাপত্তার জন্য জনমত গঠন করেছে।
এই সংগঠনটি ২০ ই এপ্রিল ১৯৯০ সালে গঠিত হয়।২০০৭ সালে সংগঠনটি ১২ ঘন্টার হরতাল পালন করে।এই সময় ৫২ নং জাতীয় সড়ক অবোরধ করা হয়।
১৭ ফেব্রুয়ারি কংগ্রেস নেতা দিডবিজয় সিংহ বাঙালি হিন্দুদের বাংলাদেশি বলে উল্লেখ করেন করিমগঞ্জ জেলায় ভোটের প্রচারে।.
এই সংগঠনটি অসম সরকারকে বাঙালি হিন্দুদের বাংলাদেশি ভেবে আটক ও হয়রানি বন্ধ করতে আবেদন করেছে।. যে হিন্দু বাঙালিদের আটক ও বিদেশি (বাংলাদেশি) হিসাবে চিহ্নিত করা হয়েছে তাদের মুক্তি দিতে হবে।১,৫০,০০০ হিন্দু বাঙালির ডি ভোটার বিলুপ্ত করে তাদের ভোটার বা পূর্ণ নাগরিকত্ব দিতে হবে।
পাথুরে ঘর পোয়া
পাথুরে ঘর পোয়া (বৈজ্ঞানিক নাম: "Garra annandalei") (ইংরেজি: Stone Roller) হচ্ছে Cyprinidae পরিবারের "Garra" গণের একটি স্বাদুপানির মাছ।
দেহ লম্বা এবং চোঙাকৃতির, মাথা ও দেহ কিছুটা চাপা। এ মাছ শিলার সাথে লেগে থাকে। পাথরের উপরে জমে থাকা শ্যাওলা খায়।
বাংলাদেশ, নেপাল, ভারত, ভুটান। এদেশের উত্তর-পূর্ব দিকের পাহাড়ি অঞ্চলে এ প্রজাতি মাছের আবাসস্থল।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
আন্দামান বালি হাঁস
আন্দামান বালি হাঁস ("Anas albogularis") হাঁস প্রজাতিভুক্ত, যা বঙ্গোপসাগরের আন্দামান দ্বীপপুঞ্জে দেখা যায়। একে "সুন্দা বালি হাঁসের" একটি উপপ্রজাতি হিসাবে ধরা হয়।
আন্দামান বালি হাঁস হলদে দাগযুক্ত গাঢ় বাদামি বর্ণের একটি প্রজাতি। এদের মুখ ও গলা ধূসর বর্ণের এবং চোখে সাদা রঙের গোলাকার অংশ দেখা যায়। এদের চঞ্চু নীলাভ ধূসর বর্ণের এবং কনীনিকা (আইরিশ) লাল বর্ণের হয়ে থাকে।
আন্দামান বালি হাঁস ভারতের আন্দামান দ্বীপপুঞ্জের এবং মায়ানমারের কোকো দ্বীপের একটি স্থানীয় প্রজাতি। এদের সেখানকার ডোবা ও উপহ্রদে দেখা যায়। এছাড়া ম্যানগ্রোভ অরণ্যের কাছেও দেখা যায়। ১৯৯৫-৯৮ সালের হিসাব অনুযায়ী এদের সংখ্যা ছিল ৫০০-৬০০ টি এবং ২০০৫ সালের হিসাব অনুযায়ী এদের সংখ্যা ৬৭৪ টি। শেষের কিছু শতকে এদের সংখ্যা বৃদ্ধি পেয়েছে এবং ২০১৪ সালের সাম্প্রতিক হিসাব অনুযায়ী এদের সংখ্যা হয়ে দাঁড়িয়েছে ১০০০ টিরও অধিক।
মনির আহমেদ
মনির আহমেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
মনির আহমেদের জন্ম নোয়াখালী জেলার সদর উপজেলার পশ্চিম নূরপুর গ্রামে। তাঁর বাবার নাম আলী আহমদ এবং মায়ের নাম মানাফা খাতুন। তাঁর স্ত্রীর নাম জাহান আফরোজ বেগম। তাঁদের দুই ছেলে, তিন মেয়ে।
পাকিস্তানি সেনাবাহিনীর দ্বিতীয় ইস্ট বেঙ্গল রেজিমেন্টে আলফা (এ) কোম্পানিতে চাকরি করতেন মনির আহমেদ। ১৯৭১ সালে এ রেজিমেন্টের অবস্থান ছিল জয়দেবপুরে। মুক্তিযুদ্ধ শুরু হলে তিনি যুদ্ধে দেন। প্রথমে যুদ্ধ করেন ৩ নম্বর সেক্টরে। পরে তাঁকে নিয়মিত মুক্তিবাহিনীর এস ফোর্সের ১১ ইস্ট বেঙ্গল রেজিমেন্টে অন্তর্ভুক্ত করা হয়। ভৈরব, আশুগঞ্জ, আখাউড়াসহ আরও কয়েক স্থানে সাহসিকতার সঙ্গে যুদ্ধ করেন।
১৯৭১ সালের এপ্রিল মাসের শেষে ব্রাহ্মণবাড়িয়া থেকে যে সড়কটি সিলেট অভিমুখে গেছে, ওই সড়ক ধরে ১৮ মাইল দূরে অবস্থিত মাধবপুরে যেখান থেকেই হবিগঞ্জ জেলার শুরু সেখানে তুমুল যুদ্ধ হয়। ২৮ এপ্রিল সকাল থেকে বিকেল পর্যন্ত মাধবপুরে সংঘটিত হয় সর্বাত্মক এক যুদ্ধ। রক্তক্ষয়ী এ সম্মুখ সমরে মুক্তিযোদ্ধারা তাঁদের নৈপুণ্য, সাহস ও দেশপ্রেমের অতুলনীয় দৃষ্টান্ত স্থাপন করেন। এ যুদ্ধে মনির আহমেদ মুক্তিযোদ্ধাদের একটি ক্ষুদ্র দলের নেতৃত্ব দেন। সহযোদ্ধাদের নিয়ে পাকিস্তান সেনাবাহিনীর বিরুদ্ধে বীরত্বের সঙ্গে যুদ্ধ করলেন মনির আহমেদ। প্রাণপণ লড়াই করেও নিজেদের অবস্থান ধরে রাখতে না পেরে পিছু হটতে বাধ্য হলেন তিনি। পেছনে নতুন স্থানে প্রতিরক্ষা অবস্থান নিয়ে আবার যুদ্ধ করার জন্য প্রস্তুতি নিতে থাকলেন। কিছুক্ষণ পর পাকিস্তানি সেনারা তাঁদের ওপর আবার আক্রমণ চালাল। 
২৮ এপ্রিল সকাল আটটার দিকে পাকিস্তান সেনাবাহিনী মুক্তিযোদ্ধাদের প্রতিরক্ষা অবস্থান লক্ষ্য করে প্রথমে ব্যাপক কামানের গোলা নিক্ষেপ করে। এরপর পাকিস্তানিরা তিন দিক থেকে মুক্তিযোদ্ধাদের আক্রমণ করে। মুক্তিযোদ্ধারা তাঁদের বাংকার-ট্রেঞ্চের ভেতর থেকে রিকোয়েললেস রাইফেল, মেশিনগান, হালকা মেশিনগান, মর্টার, রাইফেল প্রভৃতি অস্ত্রশস্ত্র দিয়ে আক্রমণ মোকাবিলা করতে থাকেন। মুক্তিযোদ্ধাদের মর্টার প্লাটুন পাকিস্তানিদের ব্যাপক ক্ষয়ক্ষতি করে। তার পরও পাকিস্তানি সেনারা প্রচণ্ড আক্রমণ চালিয়ে মুক্তিযোদ্ধাদের দুটি দলের মধ্যবর্তী ফাঁকা স্থান দিয়ে সামনে এগিয়ে আসে। এ সময় মুক্তিযোদ্ধারা চরম সংকটের মধ্যে পড়েন। তখন মনির আহমেদ সাহসিকতার সঙ্গে তাঁর দলের সহযোদ্ধাদের নিয়ে পাকিস্তানিদের বিরুদ্ধে লড়াই করেন। তাঁদের পাল্টা হামলায় পাকিস্তানিদের অগ্রযাত্রা থেমে যায়। এরপর মুক্তিযোদ্ধারা কৌশলগত কারণে পেছনে হটে যান। পরে পাকিস্তানিরা সেখানেও আক্রমণ করে। এ যুদ্ধে পাকিস্তানিদের পক্ষে ন্যূনতম ২৭০ জন হতাহত হয়।
অক্সিজেন বিষাক্ততা
অক্সিজেন বিষাক্ততা হচ্ছে এমন কিছু ক্ষতিকারক প্রতিক্রিয়া যা অত্যধিক আংশিক চাপের উপস্থিতিতে অক্সিজেন শ্বাস-প্রশ্বাসের মাধ্যমে গ্রহন করার ফলে সৃষ্টি হয়। সাধারণত ডুবুরী, অক্সিজেন গ্রহনরত অপূর্ণকালিক নবজাতক এবং অধিক চাপে অক্সিজেন থেরাপিতে থাকা ব্যক্তি এধরনের প্রতিক্রিয়ার শিকার হয়ে থাকে। পূর্বে অক্সিজেন বিষাক্ততার ফলে সৃষ্ট কেন্দ্রীয় স্নায়ুতন্ত্রের প্রভাবকে 'পল বার্ট' Paul Bert প্রতিক্রিয়া এবং শ্বসনতন্ত্রের প্রভাবকে 'লরাইন স্মিথ' James Lorrain Smith প্রতিক্রিয়া বলা হত। তবে উওনবিংশ শতাব্দীর শেষের দিকে গবেষকরা এর বর্ননা দিতে সক্ষম হন।
শরীরের বিভিন্ন অঙ্গ-প্রত্যঙ্গের উপর প্রভাব সৃষ্টির ভিত্তিতে অক্সিজেন বিষাক্ততাকে মোট ৩ ভাগে বিভক্ত করা হয়-
ব্রজলাল অধিকারী
ব্রজলাল অধিকারী (১ জুন, ১৯৫০ - ৮ মে, ১৯৮৬) একজন বাঙালি গণ-লোক সঙ্গীত শিল্পী ও মুক্তচিন্তক। সাম্প্রদায়িক আক্রমনে নিহত শহীদ।
ব্রজলাল অধিকারী জন্মগ্রহন করেন ত্রিপুরার বাহমনিতে। তাদের আদি বাড়ি অধুনা বাংলাদেশের কুমিল্লা জেলায়। পিতার নাম গৌরাঙ্গ অধিকারী। তিনিও একজন গ্রামীণ কবিয়াল ছিলেন। ব্রজলাল কবিত্বের ক্ষমতা ও শিক্ষা পিতার কাছ থেকে পেয়েছিলেন। অল্পবয়েসে পিতৃহারা হলে অসীম দারিদ্যের মধ্যে তার জীবন কাটে। এসময় তাকে রিকশাচালক, কাঠ বিক্রেতা ইত্যাকার জীবিকার কাজে নিয়োজিত থাকতে হয়। পাশাপাশি গানের চর্চা করেছেন।
১৯৭৮ সাকে ত্রিপুরার রাজনৈতিক পটপরিবর্তন হয়। তিনি প্রচুর গণসঙ্গীত রচনা করেছেন এই সময়। লোকগানের সংগে গরীব শ্রমজীবী মানুষের কথা তার গানে উঠে আসে। অবহেলিত লোক সংগীত শিল্পীদের সংগঠিত করার কাজে উদ্যোগী হয়েছিলেন। অসাম্প্রদায়িক ও নবচেতনার জাগরক এই শিল্পী তার পাড়ার নাম রাখেন রাম-রহিম পাড়া।
৮ মে ১৯৮৬ ভাড়াটে ঘাতকবাহিনীর হাতে গোপনে নিহত হন এই শিল্পী মাত্র ৩৫ বছর বয়েসে।
আন্দামান ফিঙে পাখি
আন্দামান ফিঙে পাখি "(Dicrurus andamanensis)" dicruridae পরিবারের একটি পাখির প্রজাতি। এটি ভারত মহাসাগরের আন্দামান দ্বীপপুঞ্জের একটি স্থানীয় পাখি।
আন্দামান ফিঙে পাখি সাধারণত ২৮-২৯ সেমি লম্বা হয়ে থাকে, যদিও dicruriformis উপপ্রজাতিটি লম্বায় ৩৫ সেমি হয়। এদের একটি শক্ত চঞ্চু আছে।
চলচ্চিত্র প্রক্ষেপণ যন্ত্র
চলচিত্র প্রক্ষেপন যন্ত্র হচ্ছে এমন একোটি আলোক অভিক্ষেপন যন্ত্র যার দ্বারা সাদা পর্দার উপর চলচিত্র প্রদর্শন করা যায়। 
সর্বপ্রথম চলচিত্র প্রক্ষেপন যন্ত্রটি ছিল যুপ্রাক্সিস্কোপ যা ব্রিটিশ ফটোগ্রাফার এডুয়ার্ড মাইব্রিজ [Eadweard Muybridge] ১৮৭৯ সালে আবিষ্কার করেছিলেন। যুপ্রাক্সিস্কোপ থেকে কাচের চাক্তির ঘুর্ননের মাধ্যমে আলোকচিত্র প্রদর্শিত হত।
এরপর এক ফরাসী নাগরিক লুই লে প্রিন্স (Louis Le Prince)ইংল্যান্ডের লিডস শহরে কর্মরত অবস্থায় ১৮৮৮ সালে আধুনিক একটি চলচিত্র প্রক্ষেপন যন্ত্র আবিষ্কার করেন। এই যন্ত্রটিতে লে প্রিন্স ১৬টি লেন্স একত্রিত করে ক্যামেরা এবং প্রক্ষেপন যন্ত্রের রূপ দেন। ১৮৮৮ সালে তিনি তার যন্ত্রটি দ্বারা একটি চলচিত্র ধারন করেন যা ছিল পৃথিবীর সর্বপ্রথম চলচিত্র এবং যার নাম Roundhay Garden Scene ।
এরপর অগাস্ট এবং লুই লুমিয়ার Lumière brothers এরা দুই ভাই সর্বপ্রথম সফল চলচিত্র প্রক্ষেপন যন্ত্রটি আবিষ্কার করেন। তারা ১৮৯৪ সালে তাদের সর্বপ্রথম চলচিত্র Sortie de l'usine Lumière de Lyon ধারন করেন যা তার পরবর্তি বছর জনসম্মুখে প্রদর্শ্ন করা হয়েছিল।
আন্দামান বাজপাখি-পেঁচা
আন্দামান বাজপাখি-পেঁচা ("Ninox affinis") Strigidae পরিবারের পেঁচার একটি প্রজাতি। এটি আন্দামান দ্বীপপুঞ্জের একটি স্থানীয় প্রজাতি।
এদের প্রাকৃতিক আবাসস্থল প্রায় গ্রীষ্মমণ্ডলীয় বা ক্রান্তীয় আর্দ্র নিম্নভূমি বন এবং প্রায় ক্রান্তীয় বা ক্রান্তীয় ম্যানগ্রোভ বনাঞ্চল। তবে বাসস্থানের ধ্বংসের জন্য এদের সংখ্যা ক্রমশ কমে আসছে।
নিকোবর টিয়াপাখি
নিকোবর টিয়াপাখি ("Psittacula caniceps") টিয়ার একটি প্রজাতি। এদের ভারত মহাসাগরের নিকোবর দ্বীপপুঞ্জে দেখা যায়।
খোদা
খোদা (, Xweda, Xuda) হল একটি ইরানি শব্দ, যার দ্বারা আল্লাহ বা ঈশ্বরকে বোঝানো হয়। প্রকৃত পক্ষে এটি আহুরা মাজদা (জরাথুস্ট্রবাদ ধর্মে ঈশ্বর) কে ডাকতে ব্যবহৃত হয়।
ইসলামের সময় থেকে শব্দটি আল্লাহকে ডাকতে ব্যবহৃত হয়ে আসছে। ইসলামের আল্লাহর আরবি নাম আল মালিক এর সমান্তরালে মালিক, মুনিবব, রাজা, প্রভু বোঝাতে ব্যবহার হয়।
খোদা হাফেজ (অর্থ আল্লাহ্ আপনার রক্ষা কর্তা বা আল্লাহ্ আপনাকে রক্ষা করুন) শব্দগুচ্ছটি সাধারণভাবে ফার্সি, কুর্দি, পশতু ভাষায় বহুল ব্যবহৃত এবং দক্ষিণ এশিয়ার উর্দু ও বাংলা ভাষী মুসলমানদের মধ্যে বিশেষ করে ব্যবহৃত হয়। এছাড়া যদিও আরবি শব্দ আল্লাহ্ সবার নিকট সমানভাবে প্রচলিত তারপরেও ধারণকৃত শব্দ হিসাবে খোদা উর্দু ও বাংলা ব্যবহৃত হয়ে আসছে।
আন্দামান বনকপোত
আন্দামান বনকপোত ("Columba palumboides") Columbidae পরিবারের পাখির একটি প্রজাতি। এটি আন্দামান ও নিকোবর দ্বীপপুঞ্জের একটি স্থানীয় পাখি।
লাল-হলুদ ঠোঁটযুক্ত এদের মাথা সাদা রঙের হয়। এদের দেহের বাকি অংশ কালো রঙের হয়।
বাসস্থান ধ্বংস হতে থাকায় এদের সংখ্যা ক্রমশ কমে আসছে।
গ্রেট নিকোবর সর্প ঈগল
গ্রেট নিকোবর সর্প ঈগল ("Spilornis klossi") পাখিটি দক্ষিণ নিকোবর সর্প ঈগল নামেও পরিচিত। এটি Accipitridae পরিবারের একটি শিকারি পাখি। এটি ভারতের গ্রেট নিকোবর দ্বীপপুঞ্জের একটি স্থানীয় প্রজাতি। বাসস্থান ধ্বংসের কারণে এদের সংখ্যা ক্রমশ কমে আসছে।
সমস্ত প্রধান প্রধান সংস্থা বর্তমানে একে প্রজাতি হিসাবে গণ্য করলেও পূর্বে একে "S. minimus" এর উপপ্রজাতি হিসাবে বিবেচনা করা হত।
ভারতীয় শকুন
ভারতীয় শকুন ("Gyps indicus") বিশ্বের অতি প্রাচীন শকুনের একটি প্রজাতি, যা প্রধানত ভারত, পাকিস্তান ও নেপালে দেখা যায়। এদের সংখ্যা ক্রমশ কমে আসায় ২০০২ সালে আইইউসিএন মহাবিপন্ন হিসাবে চিহ্নিত করে এদের আইইউসিএন-এর লাল তালিকাভুক্ত করে। ডাইক্লোফেনাক বিষক্রিয়ায় রেচনজনিত ব্যর্থতার ফলে ভারতীয় শকুনের মৃত্যু ঘটছে।
দীর্ঘ চঞ্চুযুক্ত এই শকুনেরা মাঝারি আকারের ও ভারী প্রকৃতির হয়। এদের পালক দ্বারা আবৃত দেহ ধূসর, ফ্যাকাসে ও পালকের শক্ত অংশ গাঢ় বর্ণের হয়ে থাকে। এদের ডানা প্রশস্ত ও লেজ ছোট। এদের মাথা ও গলা পালকহীন ও চঞ্চু অধিকতর লম্বা।
এরা ৮০-১০৩ সেমি (৩১-৪১ ইঞ্চি) লম্বা ও এদের ডানা ১.৯৬-২.৩৮ মি. (৬.৪-৭.৮ ফিট) হয়ে থাকে। এরা গ্রীফন শকুনের চেয়ে ছোট ও হালকা হয়। হালকা বাদামি রঙের পালকাবৃত দেহ দেখে এদের অন্যান্য প্রজাতিদের থেকে আলাদা করে যায়।
এরা সাধারণত উচ্চ দুরারোহ পাহাড়ে শাবকের জন্ম দেয়, তবে বিভিন্ন সময়ে এরা রাজস্থানের গাছেও বংশবৃদ্ধি করে থাকে। এরা অনেকসময় উচ্চ অট্টালিকায়ও (যেমন- চতুর্ভুজ মন্দির, ওড়ছা) শাবকের জন্ম দিয়ে থাকে। অন্যান্য শকুনের মতো এরাও জনহীন প্রান্তে পরে থাকা মৃত প্রাণীর দেহাবশেষ খেয়ে থাকে। এরা ঝাঁকে ঝাঁকে উড়তে থাকে।
প্রবাসী কল্যাণ ও বৈদেশিক কর্মসংস্থান মন্ত্রণালয়
প্রবাসী কল্যাণ ও বৈদেশিক কর্মসংস্থান মন্ত্রণালয় হচ্ছে বাংলাদেশ সরকারের একটি মন্ত্রণালয়। এই মন্ত্রণালয়ের উদ্দেশ্য হলো প্রবাসী কর্মীদের কল্যাণ নিশ্চিত করা এবং বৈদেশিক কর্মসংস্থানের সম্প্রসারণ। রেমিটেন্সের প্রবাহ বৃদ্ধি এবং দেশের সকল অঞ্চল হতে কর্মীদের বিদেশে যাওয়ার সুযোগ সৃষ্টির মাধ্যমে সকল অভিবাসী কর্মীর কল্যাণ নিশ্চিত করা। এটি প্রবাসী বাংলাদেশী এবং প্রবাসী কর্মীদের তথ্য, সহযোগীতা সংক্রান্ত কার্যক্রম পরিচালনা করে।
বাংলাদেশ সরকার ২০০১ সালের ২০ ডিসেম্বর তারিখে প্রবাসী কল্যাণ ও বৈদেশিক কর্মসংস্থান নামে এই পৃথক মন্ত্রণালয় স্থাপন করে।
মুক্তিযুদ্ধ বিষয়ক মন্ত্রণালয়
মুক্তিযুদ্ধ বিষয়ক মন্ত্রণালয় হচ্ছে বাংলাদেশ সরকারের একটি মন্ত্রণালয়। মুক্তিযুদ্ধের স্মৃতি সংরক্ষণ এবং বাংলাদেশের স্বাধীনতা যুদ্ধের মুক্তিযোদ্ধাদের জন্য কল্যাণ তহবিল পরিচালনা করা এই মন্ত্রণালয়ের কাজ।
২০০১ সালের ২৩ অক্টোবর এই মন্ত্রণালয়টি গঠন করা হয়। ২০১৬ সালে এই মন্ত্রণালয় মুক্তিযোদ্ধাদের অবসর গ্রহনের সীমা বাড়ানো সংক্রান্ত্র প্রস্তাব রাখলে মন্ত্রীপরিষদ তা বাতিল করে ।
পার্বত্য চট্টগ্রাম বিষয়ক মন্ত্রণালয়
পার্বত্য চট্টগ্রাম বিষয়ক মন্ত্রণালয় হচ্ছে বাংলাদেশ সরকারের একটি মন্ত্রণালয়। পার্বত্য চট্টগ্রাম অঞ্চল এবং এ অঞ্চলের জনগোষ্ঠীর আর্থ-সামাজিক অগ্রগতির জন্য অবকাঠামোসহ অন্যান্য খাতসমূহে সুষম উন্নয়নের লক্ষ্যে পার্বত্য চট্টগ্রাম বিষয়ক মন্ত্রণালয় কাজ করে থাকে।
পার্বত্য চট্টগ্রাম অঞ্চলে গণপ্রজাতন্ত্রী বাংলাদেশ এর সংবিধানের আওতায় রাষ্ট্রীয় সার্বভৌমত্ব ও অখন্ডতার প্রতি পূর্ণ ও অবিচল আনুগত্য রেখে পার্বত্য চট্টগ্রাম অঞ্চলের সকল নাগরিকের রাজনৈতিক, সামাজিক, সাংস্কৃতিক, শিক্ষাগত ও অর্থনৈতিক অধিকার এবং আর্থ-সামাজিক উন্নয়ন প্রক্রিয়া ত্বরান্বিত করা সহ বাংলাদেশের সকল নাগরিকের স্ব স্ব অধিকার সংরক্ষণ ও উন্নয়নের লক্ষ্যে পার্বত্য চট্টগ্রাম সংক্রান্ত জাতীয় কমিটি এবং পার্বত্য চট্টগ্রাম জনসংহতি সমিতির মধ্যে ১৯৯৭ সালের ২ ডিসেম্বর একটি চুক্তি সম্পাদিত হয়। চুক্তির শর্তানুযায়ী ১৯৯৮ সালের ১৫ জুলাই পার্বত্য চট্টগ্রাম বিষয়ক মন্ত্রণালয় গঠিত হয়।
সোমেশ্বর সমুদ্র সৈকত
সোমেশ্বর সমুদ্র সৈকত ভারতবর্ষের কর্ণাটক রাজ্যের ম্যাঙ্গালোর শহরের নিকট একটি সমুদ্র সৈকত। এই সমুদ্র সৈকতের নাম সমুদ্রের অতি নিকটে অবস্থিত সোমনাথ মন্দিরেের নাম অনুসারে হয়েছে। সমুদ্র তরঙ্গের তীব্রতা এবং জলের নীচে ঢাকা পাথরের জন্য এই সমুদ্র সৈকত স্নান করার অনুপযোগী। এই সমুদ্রের তীরে বড়ো আকৃতির পাথরকে শিবের অনুসারে রুদ্র শিলা বা রুদ্র পাথর বলা হয়, যা এই সমুদ্র সৈকতের বিশেষ আকর্ষণ।
গোবর্ধন দিকপতি
গোবর্ধন দিকপতি জংগলমহলে ব্রিটিশবিরোধী চুয়াড় বিদ্রোহের (১৭৯৯) অন্যতম নেতা।
জানা যায় তিনি দাসপুর থানার উত্তর ধানখালের বাসিন্দা ও স্থানীয় জমিদারের ঘাটোয়াল শ্রেনীর কর্মচারী ছিলেন। আবার কেশপুর থানার একটি গ্রাম থেকে প্রাপ্ত ভূমিদানপত্র হতে প্রমান হয় তিনি জাতিতে বাগদি এবং নিজেই ছোটখাট জোতদার ছিলেন।
অবিভক্ত মেদিনীপুর জেলার জঙ্গলমহল এলাকায় ১৭৯৯ খৃষ্টাব্দের চুয়াড় বিদ্রোহ ছিল ইংরেজ প্রবর্তিত চিরস্থায়ী বন্দোবস্ত (১৭৯৩) শাসন, শোষন ও স্থানীয় জোতদারদের অত্যাচারের বিরুদ্ধে এক ব্যাপক জেহাদ। এই সশস্ত্র বিদ্রোহের নেতা ছিলেন গোবর্ধন দিকপতি। ক্ষীরপাই, আনন্দপুর ইত্যাদি জায়গায় তিনি নেতৃত্ব দিয়েছিলেন। ১৭৯৯ খৃষ্টাব্দের এপ্রিল মাসে শিলদা'য় দুটি গ্রাম জ্বালিয়ে এই বিদ্রোহের সূচনা করেন তিনি। কর্নগড়ে, রানী শিরোমনির আশ্রয়ে চুয়াড়দের যে ঘাঁটি ছিল সেখানে তাদের সংগঠিত করেছেন। ১৭৯৮ খৃষ্টাব্দে প্রায় চারশো জন চুয়াড়কে নিয়ে তিনি চন্দ্রকোনা থানা এলাকার বিভিন্ন জায়গা, জোতদারের বাড়ি, সরকারি অফিস লুঠ করেন। পরে তার বাহিনী নানা দিকে ছড়িয়ে পড়ে।
বিদ্রোহের ব্যাপক বিস্তৃতি ও গোবর্ধন দিকপতির নেতৃত্বে চুয়াড় বিদ্রোহীদের আক্রমন ব্রিটিশ সরকারকে শঙ্কিত করে তোলে। মেদিনীপুর বগড়ি পরগনায় লুঠতরাজের অভিযোগে এদের ধরার জন্যে পুরষ্কার ঘোষনা করা হয়। ইংরেজরা কৌশলে এই বিদ্রোহ দমন করে।
ভেন্না
ভেন্না বা রেড়ী (বৈজ্ঞানিক নাম:"Ricinus communis") বহবর্ষজীবি উদ্ভিদ।
ভেন্না গাছ ১০-১৫ ফুট পর্যন্ত উঁচু হতে পারে। এরা প্রায় ডালপালাওহীন গাছ, উপরের দিকে অল্পকটি ডাল হতে দেখা যায়। গাছের কাণ্ডের ভেরতটা ফাঁপা থাকে। এদের কাণ্ডের বেড় ৫-৬ ইঞ্চি হয়ে থাকে। কাণ্ডে ৫-৬ ইঞ্চি দূরে দূরে একটি করে গিঁট থাকে। প্রতিটা গিট থেকে একটা করে পাতা বের হয়।
সাধারণত বর্ষাকালে ভেন্নার চারা গজায়। প্রতি বছর হেমন্ত ও শীতকালে ভেন্নার ফুল-ফল হয়। সবুজ ফলের গায়ে নরম নরম কাঁটা থাকে। কাটা এতোই নরম যে গায়ে ফোঁটে না।
চোষক ঘর পইয়া
চোষক ঘর পইয়া (বৈজ্ঞানিক নাম: "Garra gotyla") (ইংরেজি: Sucker Head) হচ্ছে Cyprinidae পরিবারের "Garra" গণের একটি স্বাদুপানির মাছ।
দেহ লম্বা ও প্রায় চোঙাকৃতির এবং দেহ কিছুটা চাপা। থুতনিতে চোষক চাকতি আছে যারা সাহায্যে এরা সহজেই পাথরের গায়ে লেগে থাকতে পারে। তুণ্ড উন্নতভাবে বিকশিত এবং বর্ধিত। এ প্রজাতির মাছ পাথরের উপরে জমে থাকা শ্যাওলা খায়।
বাংলাদেশ, নেপাল, ভারত, ভুটান, পাকিস্তান, মায়ানমার, আফগানিস্তানে এই মাছ পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
বসন্ত আক্রমণ
১৯১৮ খ্রিষ্টাব্দের "'বসন্ত আক্রমণ'" বা 'কাইজারশ্লাখট্' ("কাইজার এর যুদ্ধ"), এছাড়াও "'লুডেনডর্ফ আক্রমণ"' নামে পরিচিত অাক্রমণটি ছিল প্রথম বিশ্বযুদ্ধে জার্মানীর পশ্চিমে অবস্থিত উত্তর-পশ্চিম ইউরোপ অভিমুখে বা ওয়েস্টার্ন ফ্রন্ট বরাবর জার্মান বাহিনীর একটি ধারাবাহিক আক্রমণ, যা ২১ শে মার্চ ১৯১৮ খ্রিষ্টাব্দে শুরু হয় এবং যাকে উভয়পক্ষ ১৯১৪ খ্রিষ্টাব্দ অবধি যুদ্ধক্ষেত্র হতে শত্রু সীমার অভ্যন্তরে সবচেয়ে দীর্ঘতম অগ্রগতি হিসেবে চিহ্নিত করেছিল। জার্মানরা অনুধাবন করতে পেরেছিল যে বিজয়ের জন্য তাদের অবশিষ্ট একমাত্র সুযোগ হল মার্কিন যুক্তরাষ্ট্রের অপ্রতিরোধ্য পরিমাণ সেনা এবং যুদ্ধ সামগ্রী সম্পূর্ণরূপে মোতায়েনের পূর্বে মিত্রশক্তিকে পরাজিত করা। তাছাড়া রাশিয়ার আত্মসমর্পণ (ব্রেস্ট-লিটভ্স্ক চুক্তি) দ্বারা মুক্ত প্রায় ৫০ টি জার্মান ডিভিশন বাহিনীতে যুক্ত হওয়ায় তাদের সেনা সংখ্যায় অস্থায়ী শ্রেষ্ঠত্ব ছিল।
মোট চারটি জার্মান আক্রমণ চালানো হয়, যাদের কোডনেম ছিল যথাক্রমে মাইকেল (জার্মান মিখাইয়েল), যরজেট (জার্মান যরযেট), নাইজানাও (জার্মান গ্নাইজানও) এবং ব্লুকার-ইয়র্ক (জার্মান ব্লুইখার-ইয়র্ক)। মাইকেল ছিল মূল আক্রমণ, যার উদ্দেশ্য ছিল মিত্র বাহিনী ব্যূহ ভেদ করা, ব্রিটিশ বাহিনীর পার্শ্ব ভাগ অতিক্রম করে যাওয়া, যা সোম নদীর সম্মুখভাগ রক্ষা করছিল এবং ব্রিটিশ বাহিনীকে পরাজিত করা। একবার এ লক্ষ্য অর্জন করা গেলে, আশা করা যাচ্ছিল যে ফরাসিরা যুদ্ধবিরতি চুক্তিতে যেতে পারে। অন্য আক্রমণগুলি মাইকেলের অধীন ছিল এবং সোমে মূল আক্রমণ হতে মিত্র বাহিনীর মনযোগ সরিয়ে নেবার জন্য পরিকল্পনা করা হয়েছিল।
আক্রমণের পূর্ব পর্যন্ত কোন পরিষ্কার উদ্দেশ্য স্থির করা ছিল না এবং অভিযান শুরু করার পরেও আক্রমণের লক্ষ্যবস্তু রণক্ষেত্রের পরিস্থিতি অনুযায়ী প্রতি মুহূর্তে পরিবর্তিত হতে থাকে। মিত্রবাহিনী তাদের মূল বাহিনীকে গুরুত্বপূর্ণ স্থানগুলোতে সংঘবদ্ধ করেছিল আর কৌশলগতভাবে কম গুরুত্বপূর্ণ জায়গাগুলো যা বছরের পর বছর যুদ্ধে বিধ্বস্ত, সেগুলোকে হালকাভাবে সুরক্ষা প্রদান করেছিল।
জার্মানরা তাদের যুদ্ধের রসদ এবং জনবল তাদের রণক্ষেত্রে অগ্রগতির দ্রুততা অনুযায়ী সরবরাহ করতে পারছিল না। তাদের দ্রুতগতিসম্পন্ন স্টোর্মট্রুপার, যারা আক্রমণের সম্মুখভাগে ছিল, তারা লম্বা সময় টিকে থাকার জন্য প্রয়োজনীয় রসদ এবং গোলাবারুদ সাথে নিতে পারছিল না এবং সকল জার্মান আক্রমণ নিঃশেষিত হয়ে যায় যুদ্ধের রসদ সরবরাহে ঘাটতির অংশ হিসেবে।
১৯১৮ খ্রিষ্টাব্দের এপ্রিল নাগাদ জার্মান বাহিনী কর্তৃক মিত্র ব্যূহ ভেদ করার আশঙ্কা নির্মূল হয়ে যায়। জার্মান বাহিনী ভারী পরিমাণ হতাহতের সম্মুখীন হয় এবং এমন সব জায়গা দখলে সক্ষম হয় যার গুরুত্ব নিয়ে সন্দেহ করা যায় এবং যা জার্মান ক্ষয়িষ্ণু বাহিনীর পক্ষে ধরে রাখাও অসম্ভব ছিল। ১৯১৮ খ্রিষ্টাব্দের আগস্ট নাগাদ মিত্র বাহিনী আমেরিকার ১০-২০ লক্ষ নতুন সৈন্য পুষ্ট হয়ে এবং নতুন আর্টিলারি কৌশল ও সমরনীতি ব্যবহার করে পাল্টা আক্রমণ চালায়। এই ১০০ দিনের আক্রমণ জার্মানদেরকে তাদের বসন্ত আক্রমণে অধিকৃত জায়গাগুলো থেকে হটিয়ে দেয় বা পিছু হটতে বাধ্য করে এবং হিন্ডেনবার্গ লাইন এর বিলুপ্তি ঘটায় এবং নভেম্বর নাগাদ জার্মান সাম্রাজ্যের আত্মসমর্পণ নিশ্চিত করে।"বইসমূহ"
ভারতীয় গিরগিটি
ভারতীয় গিরগিটি ("Chamaeleo zeylanicus") গিরগিটি প্রজাতির সদস্য, যা প্রধানত ভারত, শ্রীলঙ্কা ও দক্ষিণ এশিয়ার অন্যান্য জায়গায় দেখা যায়। অন্যান্য গিরগিটি প্রজাতির মতো এদেরও লম্বা জিভ ও পা আছে। আঁকড়ে ধরতে সক্ষম লেজ ও স্বাধীন সঞ্চারনক্ষম চোখ এদের মধ্যে বিদ্যমান। এরা তাদের গাত্রবর্ণ পরিবর্তন করতে সক্ষম।
এদের ভারতে, গঙ্গা নদীর দক্ষিণে ও শ্রীলঙ্কায় দেখতে পাওয়া যায়।
খইয়া বাবলা
খইয়া বাবলা (বৈজ্ঞানিক নাম: "Pithecellobium dulce") হচ্ছে Fabaceae পরিবারের " Pithecellobium" গণের একটি গাছ।
এ গাছের দেহ সুন্দর পেঁচানো। গাছ কেটে ফেললেও এর গোড়া থেকে দ্রুত নতুন ডাল গজিয়ে যায়। চারটি উপপত্র পাতার গোঁড়ায় কাটা থাকে। পুরনো পাতা ঝরে দ্রুত নতুন পাতা গজায়। পাতা দেখতে অনেকটা কাঞ্চনের পাতার মত। এর ফল দেখতে জিলাপির মতো পেঁচানো। ফলে ৫-১০ টি বীজ থাকে। পাকার পরে ফল ফেটে ভিতরে থেকে হলুদাভ সাদা মাংশ বীজ বেরিয়ে পরে। এর ফল মিষ্টি ও সুস্বাদু হয়।
আমেরিকা, মেক্সিকো, ভেনেজুয়েলা , বাংলাদেশে এ উদ্ভিদ দেখা যায়।
শরৎচন্দ্র রায়চৌধুরী
শরৎচন্দ্র রায়চৌধুরী (১২ অক্টোবর, ১৮৩৯ - ১৪ নভেম্বর, ১৯৩০) একজন বাঙালী ব্রিটিশ বিরোধী স্বাধীনতা আন্দোলনকারী ও রাজনৈতিক নেতা।
শরৎচন্দ্র রায়চৌধুরী ব্রিটিশ ভারতে অধুনা বাংলাদেশের ফরিদপুর জেলার নিশ্চিন্তপুরে জন্মগ্রহন করেন। পিতার নাম রামকানাই রায়চৌধুরী। আইন পরীক্ষায় উত্তীর্ণ হয়ে শরৎচন্দ্র প্রথমে আইন ব্যবসায় মনোনিবেশ করেন, এরপরে ব্রাহ্মনেতা কেশবচন্দ্র সেনের প্রভাবে ব্রাহ্মধর্মের প্রতি আকৃষ্ট হয়ে সমাজসেবামূলক কাজে যোগ দেন।
স্বাধীনতা সংগ্রামের প্রতি গভীর আকর্ষণ থেকে তিনি পিপলস পার্টি ও পরে ১৮৮৫ সালে ভারতীয় জাতীয় কংগ্রেসের সদস্য হন। কাজের সূত্রে ঘনিষ্ঠ হন জাতীয়তাবাদী ব্যক্তিত্ব অশ্বিনীকুমার দত্ত এবং অম্বিকাচরণ মজুমদার এর সাথে। ১৯০৫ খৃষ্টাব্দের বঙ্গভঙ্গ আন্দোলনে যোগদান করেছিলেন। প্রবীন ও বৃদ্ধ বয়েসেও অসহযোগ আন্দোলনে যোগ দেন এবং ১৯২১ সালে ৮২ বছর বয়েসে কারাবরণ করেন। ফরিদপুর জেলা কংগ্রেসের সভাপতি হয়েছিলেন তিনি।
১৪ নভেম্বর, ১৯৩০ সালে মারা যান শরৎচন্দ্র রায়চৌধুরী।
বেতিলা জমিদারবাড়ি
বেতিলা জমিদারবাড়ি বাংলাদেশের মানিকগঞ্জ জেলার সদর থানায় অবস্থিত।
এ বাড়ির সঠিক ইতিহাস তথ্যগত অভাবের কারণে তেমন জানা যায়নি। মানিকগঞ্জ জেলার বেতিলা খাল ব্যবহার করে নানান বজরা, মহাজনী নৌকা আসা যাওয়া করতো। নিরাপদ নৌরুট বেছে নিয়েছিলেন বড় বড় অনেক বণিকেরা। লোককথায় জানা যায় জ্যোতি বাবু নামের এক বণিক ছিলেন এই জমিদার বাড়ির পূর্বপুরুষ।
সত্য বাবুর বসতবাড়ি নামে পরিচিত বেতিলা জমিদারবাড়ি বর্তমানে সরকারী আশ্রয় কেন্দ্র হিসেবে ব্যবহার হচ্ছে।
বাণিজ্য মন্ত্রণালয় (বাংলাদেশ)
বাণিজ্য মন্ত্রণালয় হচ্ছে বাংলাদেশ সরকারের একটি মন্ত্রণালয়।
১৯৭২ সালে বাণিজ্য মন্ত্রণালয়ের যাত্রা শুরু হয়। ১৯৮১ খ্রিস্টাব্দে বাণিজ্য মন্ত্রণালয়কে বাণিজ্য বিভাগ ও বৈদেশিক বাণিজ্য বিভাগ নামে দু’টি বিভাগে বিভক্ত করা হয়। ১৯৮২ খ্রিস্টাব্দে শিল্পের সাথে একীভূত হয়ে শিল্প ও বাণিজ্য মন্ত্রণালয় হিসেবে আত্মপ্রকাশ করে। সে সময় বাণিজ্য বিভাগ, শিল্প বিভাগ এবং পাট বিভাগ এ মন্ত্রণালয়ের আওতাভুক্ত করা হয়। ১৯৮৫ খ্রিস্টাব্দ থেকে বাণিজ্য মন্ত্রণালয় হিসেবে পুনঃকার্যক্রম শুরু হয়।
সরকারি কার্যপ্রণালী বিধিতে বাণিজ্য এবং বাণিজ্যর সাথে সম্পর্কিত ৩১ ধরণের কাজকে বাণিজ্য মন্ত্রণালয়ের আওতাভুক্ত করা হয়। এ কাজগুলো মূলতঃ অভ্যন্তরীণ ব্যবসা-বাণিজ্য চলমান রাখা এবং সম্প্রসারণে সহায়তা, আমদানি বাণিজ্যকে নিয়ন্ত্রণ করা, দ্রব্যমূল্য পরিস্থিতি স্বাভাবিক ও সহনীয় পর্যায়ে রাখা, পণ্য ও সেবা রপ্তানির বাজার সম্প্রসারণ, আন্তর্জাতিক বাণিজ্যের সাথে সম্পর্কিত বিভিন্ন আন্তর্জাতিক সংস্থার সাথে যোগাযোগ ও রপ্তানির স্বার্থে  দরকষাকষি করা, ব্যবসা সংক্রান্ত দ্বিপাক্ষিক ও বহুপাক্ষিক চুক্তি সম্পাদন, পণ্যের ট্যারিফ নির্ধারণ, বাণিজ্য সংক্রান্ত গবেষণা কার্যক্রম, তথ্য-উপাত্ত সংরক্ষণ, বিসিএস (ট্রেড) ক্যাডার কর্মকর্তাদের প্রশাসনিক নিয়ন্ত্রণ ইত্যাদি।
বাণিজ্য মন্ত্রণালয়ের উপর অর্পিত এ সকল কার্যক্রম পরিচালনার জন্য বেশ কয়েকটি অধীনস্থ দপ্তর/সংস্থা রয়েছে। এগুলো হচ্ছেঃ
ইমরানা ধর্ষণ মামলা
ইমরানা ধর্ষণ মামলা উত্তরপ্রদেশের মুজফ্ফরনগর জেলার চারথাওয়াল গ্রামে (দিল্লি থেকে ৭০ কিমি দূরে) ৬ জুন ২০০৫ শ্বশুরমশাইয়ের হাতে ধর্ষিতা ২৮ বছরের এক ভারতীয় মুসলিম মহিলার মামলা। গ্রামের প্রবীণরা এবং পরবর্তীকালে বিভিন্ন স্তরের ইসলামী আইন তার স্বামীর সঙ্গে ইমরানার বিবাহ বাতিল ঘোষণা করেন, কারন শারিয়া মত অনুযায়ী পিতা ও পুত্র দুজনের সাথেই যৌন সম্পর্ক অজাচারী গণ্য করা হয়। এতে দেশজুড়ে বিতর্কের সৃষ্টি হয় কারণ সমালোচকদের মতে এটিকে ধর্ষণের বদলে ব্যভিচার হিসেবে গণ্য করা হচ্ছে।
২০০৫ সালের ৬ জুন ২৮ বছর বয়সী ৫ সন্তানের মা ইমরানাকে তাঁর ৬৯ বছর বয়সী শ্বশুর আলী মুহম্মদ ধর্ষণ করেন। তার পরই একটি স্থানীয় মুসলিম পঞ্চায়েত রায় দান করে ইমরানাকে তাঁর স্বামী নূর ইলাহিকে পুত্ররূপে দেখবার জন্য নির্দেশ দেয় ও তাঁদের বিবাহ বাতিল ঘোষণা করে। এই রায়কে অস্বীকার করে ইমরানা তাঁর স্বামীর সঙ্গেই থেকে যান।
মুখ্য ইসলামি মাদ্রাসা দারুল উলুম দেওবন্দ কুরআন ৪:২৩ (ওয়া লা তানকিহু মা নাকাহা আবা-ও-কুম - এবং সেই মহিলাকে বিবাহ করনা যাকে তোমার বাবা বিবাহ করেছেন) উল্লেখ করে একটি ফতোয়া জারী করেন। ব্যভিচার ও ধর্ষণের মধ্যে পার্থক্য না দেখে এই মত দেওয়া হয় যে শ্বশুর যা করেছেন তার ফলে ইমরানা ওনার স্বামীর মা রূপে গণ্য হবেন ও শ্বশুরের সাথে বিবাহ না হওয়া সত্ত্বেও স্বামীর সাথে ঘর করতে পারবেন না।